Publication: Magyar Közlöny
Issue: MK-2002-160 (Year: 2002, Number: 160)
Era: 1990-2004
Section: 1999. évi LXXIV. törvényben és az egyéb vonatkozó jogszabályokban, valamint az azokon alapuló egyéb hatósági
Paragraph Index: 375

(1) Válsághelyzet esetén a rendszerirányítási tevékenység engedélyese elrendelheti az elosztó- és átviteli hálózati engedélyeseknek a hiány nagyságától függõen a fogyasztói terhelés csökkentését az elõkészített RKR útján, annak érdekében, hogy a társadalom a legkisebb veszteséget szenvedje el, és a villamosenergia-rendszer összeomlását elkerüljék az akaratlan kikapcsolódások miatt. Az alkalmazandó kikapcsolási fokozatot a rendszerirányítási tevékenység engedélyese határozza meg a teljesítmény egyensúly biztosítása érdekében. A szükségessé váló kikapcsolásokat és visszakapcsolásokat az elosztó- és átviteli hálózati engedélyes végzi el, figyelembe véve a rendszerirányítási tevékenység engedélyesének utasításait és a kapcsolás helyén fennálló aktuális üzemállapotot.

Source: https://magyarkozlony.hu/hivatalos-lapok/df2b31ff961f266ef648e45f96d3847d1ae74b1d/dokumentumok/4899714515ae5af7c765af97e3159ae9d1130993/letoltes